BĦALL-GĦASFUR TAL-BEJT Jien fqir, jien ħafi Jien żgħir, Mulej, bħall-għasfur tal-bejt. Ħadd ma jaf bija, ħadd ma jdur lejja, jew jersaq ħdejja. Int biss għalija, Mulej: quddiemek ninxteħet għarkobbtejja biex niġbor din il-warda li waqgħet ħdejn riġlejk, nersaq bil-qajla lejk u nqegħidha ħlejju bħal ċkejkna tmellisa fuq musmar ta' salibek. M'għandix ħaġ'oħra x'noffrilek jien fqir bħal għasfur tal-bejt; iżda x'ħin lejk intawwal idi tħeġġeġ ġo fija l-fidi u nħoss mill-ġdid il-ġibda lejn in-nies l-oħra, ġibda li kont insejt x'inhi fl-imrar tal-ħajja tiegħi li jimxi dejjem miegħi bħal dell, jien fqir bħall-għasfur tal-bejt; bħall-għasfur tal-bejt, bħall-għasfur tal-bejt issa jien ħafi.